# Na podlagi 56. in drugega odstavka 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb), Mestna občina Kranj objavlja interni natečaj za zasedbo položajnega uradniškega delovnega mesta

# PODSEKRETAR – VODJA ODDELKA (šifra: C027001)

**V ODDELKU ZA PROMET V OKVIRU URADA ZA GOSPODARSKE DEJAVNOSTI IN PROMET V MESTNI UPRAVI MESTNE OBČINE KRANJ**

Javni uslužbenci- uradniki, ki se bodo prijavili na prosto položajno uradniško delovno mesto, morajo izpolnjevati naslednje pogoje:

* sklenjeno delovno razmerje za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so z Vlado RS sklenili »Dogovor o vključitvi v interni trg dela«,
* so imenovani v uradniški naziv,
* univerzitetna ali najmanj visoka strokovna izobrazba s specializacijo oz. magisterijem / druga stopnja,
* najmanj 6 let delovnih izkušenj,
* opravljen strokovni izpit iz upravnega postopka,
* opravljeno obvezno usposabljanje za imenovanje v naziv,
* znanje uradnega jezika (visoka raven aktivnega znanja slovenščine),
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Šteje se, da ima kandidat ustrezno raven potrebnega znanja slovenščine, če je izobrazbo sedme stopnje dosegel na slovenski šoli. Kandidati, ki nimajo končane ustrezne slovenske šole, potrebno znanje slovenščine dokazujejo s posebnim potrdilom uradno pooblaščene izobraževalne ustanove o uspešno opravljenem preizkusu znanja slovenščine po javno veljavnem izobraževalnem programu ustrezne stopnje v Republiki Sloveniji. Pri tem se šteje, da visoko raven aktivnega znanja slovenščine obvlada, kdor je uspešno opravil preizkus po izobraževalnem programu za slovensko gimnazijo oziroma tej ustrezno štiriletno srednjo šolo.

Za delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat magisterij znanosti, doktorat oziroma zaključen specialistični študij.

Delovno področje:

* vodenje, usklajevanje in izvajanje del v notranji organizacijski enoti,
* neposredna pomoč pri vodenju strokovnih nalog na delu delovnega področja občine,
* vodenje projektnih skupin,
* samostojno oblikovanje sistemskih rešitev in drugih najzahtevnejših gradiv,
* opravljanje drugih najzahtevnejših nalog,
* vodenje in sodelovanje v najzahtevnejših projektnih skupinah,
* vodenje in odločanje v najzahtevnejših upravnih postopkih na prvi stopnji,
* organiziranje medsebojnega sodelovanja in usklajevanja notranjih organizacijskih enot in sodelovanja z drugimi,
* sodelovanje pri oblikovanju sistemskih rešitev in drugih najzahtevnejših gradiv,
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* samostojno opravljanje drugih zahtevnejših nalog,
* vodenje in odločanje v najzahtevnejših upravnih postopkih na prvi stopnji in v upravnih postopkih na drugih stopnji,
* skrbi za realizacijo razvojnih programov občine in uravnoteženega razvoja občine iz področja, ki ga pokriva,
* pripravlja in izvaja proračun s področja notranje organizacijske enote,
* opravlja naloge celostnega razvoja občine tako, da izvaja svetovanje in koordinacijo pri pripravi razvojnih programov na področju prometa,
* opravlja, načrtuje in koordinira strokovna in operativna dela pri oblikovanju predlogov razvojnih programov in drugih planskih dokumentov s področja dela,
* opravlja naloge s področja urejanja prometa, varnosti v cestnem prometu ter v zvezi z avtobusnimi prevozi,
* priprava projektov s področja , notranje organizacijske enote,
* pripravlja splošne akte in druga gradiva za mestni svet iz področij, ki jih pokriva notranja organizacijska enota,
* skrbi za spremljanje zakonodaje in usklajenost predpisov GJS na lokalnem nivoju z njo,
* opravlja, načrtuje in koordinira strokovna in operativna dela pri oblikovanju predlogov razvojnih programov in drugih planskih dokumentov s področja dela,
* opravljanje drugih upravnih in strokovnih nalog podobne zahtevnosti iz delovnega področja MOK po odredbi nadrejenega.

Prijava mora vsebovati:

1. izjavo kandidata, da ima sklenjeno delovno razmerje za nedoločen čas v organih državne uprave oz. drugih organih, ki so po sporazumu z Vlado RS vstopili v interni trg dela;
2. izjavo kandidata o izpolnjevanju pogoja glede uradniškega naziva, iz katerega je razviden naziv, ki ga kandidat ima in datum pridobitve naziva;
3. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
4. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. Iz opisa mora nedvoumno izhajati, da delovne izkušnje izhajajo iz opravljanja dela na delovnih mestih, za katera se zahteva najmanj univerzitetna ali najmanj visoka strokovna izobrazba s specializacijo oz. magisterijem / druga stopnja. V izjavi kandidat navede datum (dan, mesec, leto) sklenitve in datum prekinitve delovnega razmerja pri posameznemu delodajalcu ter kratko opiše delo (z navedbo stopnje zahtevnosti del in nalog, npr. ali gre za V., VI., VII. stopnjo zahtevnosti), ki ga je opravljal pri tem delodajalcu;
5. pisno izjavo o opravljenem usposabljanju za imenovanje v naziv;
6. pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo kandidata, da za namen tega internega natečaja dovoljuje Mestni občini Kranj pridobiti podatke o izpolnjevanju zgoraj navedenih pogojev iz uradnih evidenc.

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil in so bistvene za delo, ki ga bo opravljal.

Strokovna usposobljenost kandidatov se bo presojala na podlagi pisnih izjav in predložene dokumentacije ter na podlagi razgovora oziroma s pomočjo morebitnih drugih metod preverjanja strokovne usposobljenosti kandidatov, tako da se kandidati postopno izločajo.

Z izbranim kandidatom bo sklenjeno delovno razmerje za nedoločen čas s polnim delovnim časom in šest (6) mesečnim poskusnim delom na uradniškem delovnem mestu podsekretar – vodja oddelka, ki ga bo opravljal v nazivu podsekretar z možnostjo napredovanja v naziv sekretar. Z izbranim kandidatom se bo sklenila nova pogodba o zaposlitvi, pri čemer lahko izbrani kandidat obdrži že dosežen naziv, če se delo na tem delovnem mestu lahko opravlja v istem nazivu.

Izbrani kandidat bo delo opravljal v prostorih Mestne občine Kranj, Slovenski trg 1, Kranj ter v primeru potrebe na podlagi napotitve v kraju, kjer poteka delovni proces.

V skladu z 12. členom Uredbe o postopku za zasedbo prostega delovnega mesta v organih državne uprave in v pravosodnih organih (Uradni list RS, št. 139/06 in 104/10) bodo obravnavane smo popolne in pravočasno prispele prijave.

Kandidat vloži prijavo v pisni obliki, lahko tudi z izpolnitvijo priloženega obrazca – Vloga za zaposlitev, ki vsebuje vse potrebne podatke za popolno prijavo in jo pošlje v zaprti ovojnici z označbo: "za interni natečaj za položajno uradniško delovno mesto podsekretar - vodja oddelka v Oddelku za promet«, na naslov: Mestna občina Kranj, Slovenski trg 1, 4000 Kranj, in sicer v roku 8 dni po objavi na osrednjem spletnem mestu državne uprave [www.gov.si](http://www.gov.si). Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov: [kadrovska@kranj.si](mailto:kadrovska@kranj.si) pri čemer veljavnost prijave ni pogojena z elektronskim podpisom.

Obvestilo o končanem internem natečaju bo objavljeno na spletni strani Mestne občine Kranj, na naslovu: <http://www.kranj.si>.

Informacije o izvedbi javnega natečaja daje Kadrovska služba, tel. št. 04 2373 129 ali tel. št.: 04 23 73 117, informacije o delovnem področju pa Bojan Veselinović, direktor mestne uprave, tel. št. 2373 112.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

|  |  |
| --- | --- |
| Številka: | 110-32/2024-1-(40/62/03) |
| Datum: | 23. 9. 2024 |

|  |  |
| --- | --- |
|  | **Matjaž Rakovec**  **Župan** |